Gene lahko spremenite tako, da naredite nove,
kot nam je to lepo razložil Craig Venter.
Lahko pa spremenite svoj življenjski slog.
Odkrivamo, da so te spremembe res močne in silovite.
Koristi se hitro pokažejo.
Z zdravo prehrano, manj stresa, več telovadbe in ljubezni
možgani dobijo več krvi in več kisika.
Poleg tega se možgani opazno povečajo.
Stvari, ki so se zdele nemogoče pred nekaj leti,
lahko zdaj izmerimo.
To je nekaj let pred nami
ugotovil Robin Williams [v filmu Ga. Doubtfire].
Možganom lahko na več načinov pomagamo
ustvariti nove možganske celice.
Najraje imam čokolado, čaj, borovnice.
Drugi dejavniki so alkohol v zmernih količinah, obvladovanje stresa
in kanabinoidi v marihuani.
Samo podajam dognanja drugih.
(smeh)
O čem sem že govoril?
(smeh)
Poglejmo stvari, ki so za možgane slabe,
ki zmanjšujejo število možganskih celic.
Znane razvade, denimo nasičene maščobe in sladkor,
nikotin, opiati, kokain, preveč alkohola in kroničen stres.
Z zdravim načinom življenja bo koža bolj prekrvavljena.
Starali se boste se počasneje, gub bo manj.
Prekrvavitev srca se bo izboljšala.
Lahko se izognete srčnim boleznim.
Zamašene arterije, ki jih vidite zgoraj levo,
so po samo enem letu postale bolj prehodne.
To je pozitronska tomografija srca.
Modra barva pomeni brez pretoka krvi.
Po enem letu: oranžna in bela pomenita največji pretok krvi.
Dokazali smo, da lahko ustavimo in deloma ozdravimo
raka na prostati in raka na dojkah v začetni fazi, če uvedemo te spremembe.
S poskusi na celicah smo dokazali, da se je rast tumorja
ustavila pri 70% ljudi, ki so spremenili življenje.
V kontrolni skupini je bil delež samo 9 %.
Te razlike so neverjetne.
Tudi spolni organi so bolj prekrvavljeni,
kar krepi spolno potenco.
Najboljšo protikadilsko kampanjo je pripravilo
ameriško ministrstvo za zdravstvo.
Objavili so podatek, da nikotin skrči arterije,
kar lahko povzroči srčno kap ali infarkt,
povzroča pa tudi impotenco.
Polovica moških kadilcev je impotentna.
Se vam zdi to seksi?
Naša nova raziskava kaže,
da lahko spremenimo genski izraz pri moških z rakom na prostati.
To je toplotni zemljevid.
Različne barve predstavljajo različne gene.
Odkrili smo, da se je 500 genov spremenilo na bolje.
Vklopijo se dobri geni, ki preprečujejo bolezni,
in izklopijo geni, ki povečujejo možnost bolezni.
Ti rezultati so zelo pomembni.
Ljudem ponujajo novo upanje in nove možnosti.
Podjetja, kot so Navigenix, DNA Direct in 23andMe,
vam lahko izdelajo genetski profil.
Ljudje se potem vprašajo – kaj lahko sploh še naredim?
Naši geni niso naša usoda. S spremembo življenja ...
Geni so le nagnjenost in če naredimo večje spremembe, kot bi jih sicer,
lahko spremenimo izražanje naših genov.
Hvala.
(aplavz)